เงินบาทอ่อนค่าต่อจากแรงซื้อดอลล์ ขณะตลาดเชื่อเฟดขึ้นดอกเบี้ย
ค่าเงินบาทปิดตลาดเย็นนี้ (14 ธ.ค.) ที่ระดับ 36.14/16 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 36.12/14 บาท/ดอลลาร์
14 ธ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (14 ธ.ค.) ที่ระดับ 36.14/16 บาท/ดอลลาร์ ใกล้เคียงจากช่วงเช้าที่เปิดตลาดที่ระดับ 36.12/14 บาท/ดอลลาร์
วันนี้เงินบาทปิดตลาดใกล้เคียงกับตอนเปิดในช่วงเช้า และโดยระหว่างวันเงินบาทกลับไปแข็งค่าขึ้นเล็กน้อย ซึ่งการเคลื่อนไหวของเงินบาทวันนี้มาจากแรงซื้อแรงขายทั้งฝั่งผู้ส่งออกและผู้นำเข้า แต่จากแนวโน้มว่าธนาคารกลางสหรัฐจะปรับขึ้นดอกเบี้ยนโยบายในการประชุมรอบนี้ จึงทำให้มีแรงซื้อดอลลาร์กลับ ส่งผลให้ช่วงนี้เงินบาทยังมีแนวโน้มอ่อนค่า
“วันนี้มีแรงซื้อแรงขายจากทั้ง 2 ฝั่งเข้ามาตลอด ทั้ง exporter และ importer แต่จากที่มีแนวโน้มว่าเฟดจะขึ้นดอกเบี้ยในรอบนี้ ตลาดจึงมีแรงซื้อดอลลาร์กลับ และส่งผลให้บาทอ่อนค่า” นักบริหารเงินกล่าว ขณะที่คาดว่า พรุ่งนี้เงินบาทจะเคลื่อนไหวอยู่ในกรอบ 36.05-36.20 บาท/ดอลลาร์